Meie klubile algas EMT sõudesari väga edukalt. 4 kulda, 2 hõbedat ja 3 pronksi ning lisaks veel üks maailmarekord. 22. novembril kogunes Eesti sõudmise paremik Viljandis, et omavahel jagada Eesti Meistrivõistluste medaleid pikamal distantsil. Traditsiooniliselt avati sõudesari 6000 meetrilise jõuprooviga ja medaleid anti välja 15. erinevas kategoorias.
#000001
Esimese medali tõi Klubi Sõudespinningule Kätlin Õispuu, kes võistles NV 27-44 kategoorias. Kätlin võistles sisesõudmise võistlusel esmakordselt ja tulemus 27.51,5 andis talle esimese koha. Naiste vabaklassis oli stardis kaks meie klubi liiget ning Sirli Kruusma saavutas tulemusega 24.36,8 teise ja Anu Kalda 25.42,9-ga kolmanda koha. Nii Sirli kui Anu püstitasid uued isiklikud rekordid.
#000002
MV 27-44 klassis võidutses väga kindlalt Marko Kadakas, lõpetades sõidu ajaga 21.11,3. Samas vanuseklassis võistles ka teine Klubi Sõudespinning liige Indrek Tamm, kes oli ajaga 22.14,2 neljas. MV 45-59 alati stardis olev Aivar Vaus saavutas kolmanda koha tulemusega 21.53,9. MV 60+ vanusekategoorias oli Madis Lõhmus teistest kõige kiirem ja tulemusega 21.17,4 tuli meie klubile veel üks kuld.
#000003
Värske maailmarekordi omanik Tiina Kapten otsustas sel korral võistelda Eesti parima naissõudjatega ja väga tugevas konkurentsis saavutas kolmanda koha. Tiina tulemus 22.43,7 on ühtlasi naiste 40-49 aastaste veteranide seas maailma parim tulemus, ehk sellega püstitas ta uue maailmarekordi!
#000004
Neljanda kulla tõi klubile meeste vabaklassis võistlev Indrek Vait, kes edestas klubikaaslast Kaido Ruuli 26,3 sekundiga. Ajad vastavalt 20.34,9 ja 21.01,2.
#000005
Võidetud medalite kategoorias oli Klubi Sõudespinning nimetatud võistlusel kõrgel teisel kohal, jäädes alla ainult SK Pärnule 5 kuldmedaliga.
#000006
Taaskord on aeg teid kõiki kutsuda Sõudespinningu suvelaagrisse
#000010
Sisesõudmise rühmatreeningud igaühele. Võta meiega ühendust
#000019